**การพัฒนาระบบการดูแลผู้ติดเชื้อเอชไอวีและผู้ป่วยเอดส์ โรงพยาบาลน้ำยืน**

**นิตยา สามิลา พว.**

โรงพยาบาลน้ำยืน โทร.086-7712832 E-mail: Samila.Duen@gmail.com

**บทคัดย่อ**

การติดเชื้อ HIV และโรคเอดส์ เป็นปัญหาสาธารณสุขที่สำคัญ ปี 2565 ประเทศไทยพบผู้ติดเชื้อ HIV รายใหม่ จำนวน 18,104 ราย (NAP web report มิถุนายน 2565 ) โรงพยาบาลน้ำยืน มีแนวโน้มผู้ติดเชื้อ HIV รายใหม่เพิ่มขึ้น ทีมจึงพัฒนาระบบการดูแลผู้ติดเชื้อเอชไอวีและผู้ป่วยเอดส์ เพื่อเพิ่มอัตราการเข้าสู่ระบบการรักษาของผู้ติดเชื้อเอชไอวี และผู้ป่วยเอดส์รายใหม่ โดยการทำ R2R Action Research ระยะเวลาดำเนินการ 1 ตุลาคม 2561 – 31 มีนาคม 2565 เก็บข้อมูลผู้รับบริการในโปรแกรม IT ใช้สถิติร้อยละ วิธีศึกษา คือ วิเคราะห์สาเหตุของปัญหาด้วย RCA พบปัญหาสำคัญ คือ อัตราการเข้าสู่ระบบการรักษา ของผู้ติดเชื้อเอชไอวี และผู้ป่วยเอดส์รายใหม่ น้อยกว่าร้อยละ 95 ทีมได้คิดวิธีการพัฒนาระบบบริการ โดยใช้ 4Heart model (S2-T-P-I) ใช้แนวคิดทฤษฎีการทำงานด้วยหัวใจ S1=Screen คือ ระบบค้นหาผู้มีความเสี่ยง ให้เข้ารับการตรวจเลือด S2=Stigma คือ ระบบการจัดการเพื่อลดปัญหาการตีตราและเลือกปฏิบัติต่อผู้ติด HIV และผู้ป่วยเอดส์ T=Treat คือ ระบบการรักษาผู้ติดเชื้อ HIV และผู้ป่วยเอดส์ P=Prevention คือ ระบบการป้องกันการแพร่เชื้อสู่ผู้อื่น และการป้องกันตนเองไม่ให้ติดเชื้อ HIV I=Information คือ ระบบจัดเก็บและรายงานข้อมูล ใช้การทำงานด้วยหัวใจ ในการขับเคลื่อนพัฒนาระบบบริการหัวใจทั้ง 4 ดวง ไปพร้อมๆกัน ผลการศึกษา พบว่า อัตราการเข้าสู่ระบบการรักษา และรับยาต้านไวรัสของผู้ติดเชื้อ HIV และผู้ป่วยเอดส์รายใหม่ เพิ่มขึ้น ปี 2562-2565 ร้อยละ 100 จะเห็นได้ว่าการพัฒนาระบบบริการโดยใช้ 4 Heart model สามารถเพิ่มอัตราการเข้าสู่ระบบการรักษา ของผู้ติดเชื้อ HIV และผู้ป่วยเอดส์รายใหม่ได้ สามารถนำไปปรับใช้ได้กับทุกหน่วยบริการ ได้รับคัดเลือกจาก สคร.10 นำเสนอผลงาน การประชุมสรุปผลการดำเนินงานด้านเอดส์ เขต 10 ปี 2563, รางวัลวิชาการประเภท ดีมาก ระดับจังหวัด ปี 2563, ได้รับการคัดเลือก นำเสนอผลงานวิชาการ เขต 10 ปี 2565

**คำสำคัญ** ผู้ติดเชื้อ HIV, ผู้ป่วยเอดส์, 4Heart model